Cuneiform Tablet Kt 94/k 1261 (AKT 6a 289)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ra-bi-ṣú-um ša šál-ma-a-šùr ma-ma-ḫi-ir iš-al um-ma ra-bi-ṣú-um-ma i-na dí-in a-lim{ki} ḫu-sà-ru-um ša šál-ma-a-šùr ša i-na a-lim{ki} i-ší-ik-nu lu um-me-a-nu šál-ma-a-šùr iṣ-bu-tù-ú lu a-na ḫu-bu-ul me-er-e šál-ma-a-šùr il₅-qé-ú lu KÙ.BABBAR lu ḫu-sà-ru-ú ú-ta-ru-ú ša lá ú-ta-e-ru-ú i-ša-ri-iq-šu-um šál-ma-a-šùr i bu-ul-ṭí-šu ḫu-sà-ra-am a-na ší-a-ma-tim i-dí-na-kum lu ḫu-sà-ra-am dí-nam lu KÙ.BABBAR ší-im ḫu-sà-ri-im dí-na-ma a-na a-lim{ki} lu-bi-il₅ lá tù-ni-ḫi ra-bi-ṣa-am i-a-tí ša ni-iš a-lim{ki} ú ru-ba-im ta-mu-ú lu ú-kà-al ki-ma ú-ni-ḫi-ni ḫu-sà-ra-am lu ší-im ḫu-sà-ri-im ta-da-nam lá i-mu-ú lá ri-ig-ma-tum ší-bu-tum IGI šu-IŠTAR DUMU e-ra-dí IGI ú-gi-e-<gap> DUMU e-na-ma-a-šùr